Club 3D Radeon R9 380



Pe 18 Iunie am putut sa vedem cu totii care sunt specificatiile si preturile produselor din seria AMD Radeon 300 si v-am explicat despre ce este vorba, care model din seria noua corespunde carui model din seria veche si asa mai departe. V-am spus in acel moment ca nu vom avea review-uri per se pentru noile modele acestea fiind bazate pe modele lansate de ceva vreme, pe care le-am testat in detaliu la momentul respectiv.

A urmat apoi momentul adevarului, pe 24 Iunie, cand adevarata noutate de la AMD, Radeon R9 Fury X, a vazut lumina zilei si noi am incercat sa va incantam cu un review cat mai detaliat. Acum lucrurile s-au mai calmat, iar noi avem putin timp liber pana la lansarea Fury-ului fara X, prin urmare ne-am gandit sa aruncam o privire asupra unor modele din seria Radeon 300 disponibile in comert.

Primul producator care a venit in intampinarea acestei initiative este Club 3D, iar modelul pe care ni l-au oferit spre testare se numeste Club 3D Radeon R9 380 4GB royalQueen OC. Pe langa placa video am mai primit si o serie de accesorii foarte interesante despre care veti putea afla mai multe spre sfarsitul articolului.

Club 3D este unul dintre partenerii traditionali AMD, a carui atentie se concentreaza deobicei pe pietele vestice (Germania, Spania, etc). Asta nu inseamna ca nu exista interes si pentru Romania, producatorul avand un reprezentant local si o serie de produse listate in magazine, prin care incearca sa vina in intampinarea celor care cauta un produs cu un raport calitate / pret cat mai bun.

Club 3D Radeon R9 380 face parte din “Pokerseries”, unde fiecare produs este denumit in functie de pozitia pe care o ocupa pe piata (royalQueen, King, Ace, etc). Club 3D Radeon R9 380 4GB royalQueen OC este un model mainstream, bazat pe AMD Radeon R9 380 (R9 285). Haideti sa vedem cum se prezinta oferta celor de la Club 3D.



